Tunel Svrčinovec

Tunel Svrčinovec je diaľničný jednorúrový tunel s dĺžkou 420 metrov, ktorý sa nachádza na diaľnici D3 v úseku Svrčinovec – Skalité – štátna hranica Slovensko/Poľsko.  Zmluva o dielo na výstavbu bola uzavretá 28. júna 2013, samotná výstavba bola oficiálne spustená 30. októbra 2013 slávnostným položením základného kameňa.

S razením tunela sa oficiálne začalo osadením sošky sv. Barbory pri západnom portáli 30. októbra 2014. Tunel bol slávnostne prerazený 23. júna 2015 a v polovičnom profile odovzdaný do užívania 10. júna 2017.

Zhotoviteľom bolo konzorcium firiem Váhostav – SK, a.s., Doprastav, a.s., Strabag, s.r.o. a Metrostav SK a.s. Na razení sa podieľala aj spoločnosť ŽS OHL a.s., Brno. Projekt bol spolufinancovaný z TEN-T programu Európskej únie.

Referencie

Iné projekty

Externé odkazy 
 Opis tunela

Svrčinovec
Doprava v okrese Čadca
Stavby v okrese Čadca
Svrčinovec
Diaľnica D3 (Slovensko)